CELEX: 62017CN0446
Language: hr
Date: 2017-07-24 00:00:00
Title: Predmet C-446/17: Zahtjev za prethodnu odluku koji je 24. srpnja 2017. uputio Vredegerecht te Antwerpen (Belgija) – Woonhaven Antwerpen protiv Khalida Berkanija, Asmae Hajji

25.9.2017   
            
            
               HR
            
            
               Službeni list Europske unije
            
            
               C 318/10
            
         Zahtjev za prethodnu odluku koji je 24. srpnja 2017. uputio Vredegerecht te Antwerpen (Belgija) – Woonhaven Antwerpen protiv Khalida Berkanija, Asmae Hajji
   (Predmet C-446/17)
   (2017/C 318/16)
   Jezik postupka: nizozemski
   
      Sud koji je uputio zahtjev
   
   Vredegerecht te Antwerpen
   
      Stranke glavnog postupka
   
   
      Tužitelj: Woonhaven Antwerpen
   
      Tuženici: Khalid Berkani, Asmae Hajji
   
      Prethodna pitanja
   
   
               1.
            
            
               Treba li smatrati poduzetnikom u smislu prava Unije društvo za izgradnju socijalnih stanova koje je priznala flamanska vlada i koje potrošaču iznajmljuje socijalni stan za najamninu koja, s jedne strane, ovisi o tržišnoj vrijednosti koju je to društvo samo odredilo, a, s druge strane, o dohotku i broju članova najmoprimčeve obitelji?
            
         
               2.
            
            
               Je li odnos između priznatog društva za izgradnju socijalnih stanova i potrošača pri iznajmljivanju socijalnog stana potonjemu, a osobito članak 11. tipskog ugovora o najmu, koji je dio navedenog odnosa, ugovor u smislu Direktive Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (1)?
            
         
               3.
            
            
               Ulaze li u područje primjene Direktive Vijeća 93/13/EEZ od 5. travnja 1993. o nepoštenim uvjetima u potrošačkim ugovorima ugovor ili pravni odnos u okviru kojeg priznato društvo za izgradnju socijalnih stanova iznajmljuje socijalni stan potrošaču i treba li takvo društvo za izgradnju stanova koje iznajmljuje socijalni stan potrošaču za najamninu koja, s jedne strane, ovisi o tržišnoj vrijednosti koju je to društvo samo odredilo, a, s druge strane, o dohotku i broju članova najmoprimčeve obitelji, za potrebe tog iznajmljivanja smatrati prodavateljem robe ili pružateljem usluge u smislu navedene direktive?
            
         
      (1)  SL 1993., L 95, str. 29., SL, posebno izdanje na hrvatskom jeziku, poglavlje 15., svezak 12., str. 24.